ઇન્ટરનેશનલ ડેસ્ક: ગૂગલના મુખ્ય કાર્યકારી અધિકારી (CEO) સુંદર પીચાઈ આ અઠવાડિયે ગૂગલ પાસેથી મળેલા રિસ્ટ્રિક્ટેડ શેર્સને કેશ કરાવવા જઈ રહ્યા છે. 2014માં આપવામાં આવેલા 3 લાખ 53 હજાર 939 શેર્સને કેશ કરાવવા પર તેમને લગભગ 2500 કરોડ રૂપિયા રોકડા મળશે. ગયા અઠવાડિયાના અંતમાં આ શેર્સની કિંમત 380 મિલિયન ડોલર (2.5 હજાર કરોડ રૂપિયા) જેટલી હતી. બ્લૂમબર્ગના જણાવ્યા મુજબ, બે વર્ષમાં કોઈપણ કંપનીના અધિકારીને આપવામાં આવેલો આ સૌથી મોટો પેઆઉટ છે.